אם אתם מחפשים מקום להשפיע, ולשנות באמת את המציאות החברתית והכלכלית שבה אנחנו חיים – בואו להתנדב בכוח לעובדים.
בכוח לעובדים אנו נעזרים במתנדבים ופעילים בליווי התארגנויות, ליווי משפטי וצוותי שטח. ההתנדבות הבסיסית בארגון הינה ליווי ארגוני. במסגרת הפעילות אנחנו מצמידים מלווה ארגוני מתנדב להתארגנות עובדים (מקום עבודה מאורגן) שמלווה את כלל התהליכים בחיי התארגנות. ליווי והנחיית ישיבות ועד, עזרה בחלוקת משימות בתוך הועד, עזרה בהפקת אירועים משמעותיים בחיי התארגנות כגון אסיפות עובדים, הפגנות ושביתות ועוד. המתנדב עובד לצד ראש מטה המלווה את ההתארגנות.
בנוסף, אנחנו נעזרים במתנדבים גם בליווי משפטי של התארגנויות ובצוותי שטח. פעילי שטח מסייעים רבות לארגון בהפקת הפגנות ואירועים שונים, סיוע בטלפונים למתארגנים, אכיפות שביתה והחתמות בשטח.